Source: http://politeia.org.ro/stiri-revista-presei/revista-presei-8-decembrie/60412/
Timestamp: 2019-09-22 18:34:42+00:00

Document:
Revista Presei – 8 decembrie. Multi au uitat ca Statul este in slujba cetatenilor. | PoliteiaWorld
Home » Stiri / Revista Presei	» Revista Presei – 8 decembrie. Multi au uitat ca Statul este in slujba cetatenilor.
Buna dimineata intr-o zi de sambata, 8 decembrie! Sâmbătă, vremea va rămâne general închisă, sunt semnalate precipitații în vest, centru și nord, apoi și în restul țării. Vor fi ploi, iar la munte, treptat vor predomina ninsorile. În zona montană va fi ghețuș, iar pe arii în general restrânse, cu precădere dimineața, în Transilvania și în Moldova vor fi depuneri de polei. Temperaturile la București se vor încadra între 3 și -1, iar fenomenul de ploaie înghețată își va face simțită prezența pe parcursul nopții. Duminică, 9 decembrie, la București va fi rece, iar temperaturile se vor încadra între – 4 și -2°C. Temperaturile cresc semnificativ de luni 10 decembrie și până la jumătatea săptămânii viitoare.
Cum vrea Guvernul sa modifice legea starii de asediu sau de urgenta: Statul va putea rechizitiona bunuri, iar decidentii scapa de raspundere Guvernul vrea sa modifice legea prin care sunt reglementate conditiile instituirii starii de asediu sau de urgenta. Daca cele mai multe dintre modificari nu fac decat sa aduca in zilele noastre legea, sunt si unele prevederi controversate. Proiectul de lege pentru modificarea si completarea OUG 1/1999 privind regimul starii de asediu si regimul starii de urgenta se afla pe ordinea de zi a sedintei de vineri, pentru adoptare. Potrivit documentului postat pe site-ul Secretariatului General al Guvernului (SGG), condus de Toni Grebla, sunt dorite 11 modificari. Prima modificare adauga la Art. 9 un nou alineat care prevede obligatii pentru conducatorii autoritatilor publice si administratorii operatorilor economici care asigura servicii de utilitate publica in domeniile energetic, sanatate, agricultura si alimentatie, alimentare cu apa, comunicatii si transporturi sa asigure continuitatea furnizarii serviciilor esentiale pentru populatie si pentru fortele destinate apararii. A doua modificare vizeaza Art. 20, litera l). In forma curenta se prevede ca autoritatile civile si militare trebuie “sa asigure paza militara a sediilor autoritatilor publice centrale si locale, a statiilor de alimentare cu apa, energie, gaze, de radio si de televiziune, precum si a unor agenti economici sau obiective de importanta nationala; cand situatia impune, dispun oprirea temporara a alimentarii cu gaze, energie si apa potabila, dupa caz”. Prin modificare se specifica faptul ca se asigura paza doar a televiziunii si radioului public. Totodata, sunt eliminate din lista sediile autoritatilor publice centrale si locale si inlocuite cu o sintagma mult mai generala “a obiectivelor de importanta deosebita pentru aparare”…. Doua modificari la articole diferite prevad dreptul autoritatilor de a rechizitiona bunuri de la cetateni, “potrivit legii“. Astfel, la Art. 25, dupa lit f) care prevede “intensificarea masurilor organizatorice si de pregatire pentru protectia civila”, s-a adaugat lit. f1), care prevede “rechizitionarea de bunuri, potrivit legii”. Acelasi text este adugat si la Art 26, care vorbeste despre masurile ce pot fi dispuse in cazul instituirii starii de urgenta. Pana acum erau incluse doar “inchiderea frontierei de stat, in intregime sau in zona in care a fost instituita starea de urgenta, intensificarea controlului la punctele de trecere a frontierei care raman deschise, precum si supravegherea frontierei pe toata lungimea sa”. Acum se doreste sa se poata proceda si la rechizitionarea de bunuri. Integral: http://www.ziare.com
Mai multe asociatii ale judecatorilor si procurorilor cer Guvernului sa renunte definitiv la OUG de amnistie si gratiere Cateva asociatii ale magistratilor solicita cu fermitate Guvernului sa renunte definitiv la ideea adoptarii unui proiect pentru amnistie si gratiere, aducand o serie de argumente legale si statistice in acest sens. “Un stat de drept nu se poate consolida prin gratierea peste noapte a detinutilor”, subliniaza acestea.”Ca urmare a semnalelor vehiculate in spatiul public privind iminenta adoptare a unor O.U.G. pentru amnistierea/gratierea unor pedepse, Asociatia ‘Forumul Judecatorilor din Romania’, Asociatia ‘Miscarea pentru Apararea Statutului Procurorilor’ si Asociatia ‘Initiativa pentru Justitie’ solicita Guvernului sa renunte la orice intentie de adoptare a vreunui proiect care sa afecteze capacitatea institutionala de lupta impotriva infractionalitatii, inclusiv pentru recuperarea prejudiciilor, si care sa puna in pericol valori sociale fundamentale intr-un stat de drept“, se arata intr-un comunicat remis vineri Ziare.com. In documentul citat sunt subliniate mai multe aspecte, incepand cu faptul ca un astfel de proiect nu a fost pus in dezbatere publica, “iar astfel de masuri de politica penala nespecifice actului de legiferare delegata a Guvernului ar trebui insotite de o nota de fundamentare care sa aiba la baza studii serioase, de criminologie, de impact social si procedural, cu implicarea tuturor expertilor tehnici relevanti, cu precadere cei internationali“. Totodata, asociatiile semnatare subliniaza ca o democratie reala se bazeaza pe anumite principii esentiale, iar unul dintre ele este ca “Parlamentul este unica autoritate legiuitoare a tarii”, conform Constitutiei, prin urmare Guvernul nu poate abuza de ordonante de urgenta care nu se justifica prin situatii exceptionale. Comunicatul continua cu o scurta prezentare a actelor normative similare adoptate in ultimii 50 de ani, concluzia fiind aceea ca Parlamentul a fost cel care a legiferat de-a lungul timpului in acest domeniu, “nici macar in perioada comunista astfel de masuri de politica penala nefiind adoptate de puterea executiva, ca legiuitor delegat ori in regim de urgenta”. Integral: http://www.ziare.com
Motivarea CCR dupa ce a decis ca suspendarea deputatilor “indisciplinati” e neconstitutionala Participarea parlamentarului la sedintele Camerei din care face parte constituie o indatorire care tine de esenta mandatului, astfel ca orice norma regulamentara care afecteaza modul in care acesta isi indeplineste indatoririle legale si constitutionale reprezinta o incalcare a statutului sau constitutional, precizeaza CCR in motivarea deciziei prin care a admis sesizarile PNL si USR referitoare la modificarea Regulamentului Camerei Deputatilor, prin introducerea de sanctiuni, inclusiv suspendarea activitatii, pentru deputatii indisciplinati. Pe 13 septembrie, Uniunea Salvati Romania anunta ca a depus o contestatie la CCR cu privire la noul regulament al Camerei, care prevede sanctionarea deputatilor indisciplinati inclusiv prin suspendarea temporara a participarii acestora la o parte sau la toate activitatile forului legislativ pentru o perioada cuprinsa intre doua si treizeci de zile lucratoare.” (…) Curtea apreciaza ca argumentele pe care s-a intemeiat solutia de admitere pronuntata in prealabil de Curte sunt pe deplin aplicabile si cu privire la dispozitiile criticate in prezenta cauza. Astfel, de vreme ce indatoririle parlamentarului se exercita in mod continuu, din momentul la care acesta intra in exercitiul mandatului, pana la data incetarii calitatii de deputat sau de senator, legiuitorul, prin reglementarile pe care le adopta, fie ca sunt legi, fie regulamente, nu poate impiedica indeplinirea acestora. Integral: http://www.ziare.com
Președintele a atacat la CCR legea Dragnea-Tăriceanu pentru declasificarea Hotărârii CSAT din 2005, care desecretizează protocoalele SRI Președintele Klaus Iohannis a sesizat la Curtea Constituțională legea inițiată de Liviu Dragnea și Călin Popescu-Tăriceanu pentru declasificarea Hotărârii CSAT din 2005, prin care toate protocoalele și acordurile încheiate de SRI ar putea fi desecretizate. În plus, legea mai prevede că se supun revizuirii cauzele în care au fost pronunțate hotărâri definitive și în care au fost administrate probe prin mijloace tehnice speciale, în perioada de existență a documentelor prevăzute la articolul 1 și până la intrarea în vigoare a legii. Competența revine primei Instanțe care a soluționat fondul cauzei. Vezi aici detalii despre proiectul legislativ În textul constestației se motivează că a fost încălcat principiul bicameralismului și că prin adoptarea sa, Parlamentul nu instituie o categorie de informații pentru care ar fi aplicabilă o altă procedură de declasificare, ca situație de excepție de la regula generală, ci decide el însuși declasificarea. Potrivit președinției, Hotărârea CSAT a cărei declasificare se prevede în legea criticată nu poartă marcajul vreunei clase sau nivel de secretizare – potrivit Legii nr. 182/2002 – și, în consecință, nu pare a fi susceptibilă de declasificare. În plus, nu se ține cont de punctul de vedere al CSAT. În sesizare se mai arată că legea “încalcă standardele privind calitatea legilor referitoare la claritate, precizie și predictibilitate, deoarece nu identifică în concret documentele pe care le declasifică, menționând generic faptul că declasifică toate documentele care conțin informații clasificate având ca temei sau sunt încheiate în conformitate ori în baza Hotărârii Consiliului Suprem de Apărare a Țării nr.17/2005.” Integral: https://www.hotnews.ro/
Angajari controversate la Curtea de Conturi: Nepotul lui Tudorel Toader si sotia lui Tutuianu, pe lista castigatorilor Un concurs organizat la Curtea de Conturi in urma caruia au fost angajate 150 de persoane, printre care unele controversate, este contestat din interior. Exista suspiciuni ca examenul ar fi fost fraudat si ca in locul unor candidati picati la limita ar fi fost desemnati castigatori oameni apropiati de PSD. Jurnalistii de la Libertatea au fost cei care au tras semnalul de alarma, in urma concursului organizat in septembrie, la care 1.500 de candidati s-au luptat pentru 150 de posturi de auditori publici externi. Miza este foarte mare: ocupantii respectivelor functii au salarii ce pot ajunge chiar si la 10.000 de lei lunar, iar la pensie se vor bucura de sume consistente, similare celor obtinute de magistrati. Concursul este contestat de angajati din Curtea de Conturi care, sub protectia anonimatului, au declarat pentru sursa citata ca subiectele de tip grila au fost extrase cu 3 ore inainte de inceperea examenului, asa ca ar fi fost timp suficient ca privilegiatii sa le afle. In replica, institutia a sustinut ca subiectele au fost pazite in cele trei ore de persoane desemnate direct de seful Curtii de Conturi, social-democratul Mihai Busuioc (foto). Integral: http://www.ziare.com
Newsweek: Cum să furi de la un mort. Cum a jefuit Tudorel Toader mormântul academic al maestrului său Cariera universitară a actualului ministru al Justiției are la temelie însușirea unui volum al unui profesor decedat, dezvăluie Newsweek România. “Acum câteva luni, Newsweek România atrăgea atenția că Toader și-a „epurat“ mentorul de pe coperta unui manual universitar. (…) Acum, putem demonstra fără dubiu și cu probe clare că, de fapt, contribuția lui Tudorel Toader la acel volum este de doar 11%. Atât. Dar, cu doar puțin mai mult de o zecime dintr-un volum de sute de pagini, actualul ministru a ajuns conferențiar universitar și, ulterior, profesor. Iar universitarii din România și din străinătate consultați de Newsweek România o spun fără ocolișuri: la mijloc este o fraudă academică și etică. În ciuda unei discuții lungi față în față cu reporterul Newsweek România, Tudorel Toader a refuzat să dea explicații, invocând comploturi politice”. Integral: https://www.digi24.ro
Romania, trimisa in judecata la CJUE pentru ca nu a recuperat ajutoarele de stat de la fratii Micula Comisia Europeana a decis sa trimita Romania in fata Curtii de Justitie a Uniunii Europene pentru nerespectarea obligatiei de a recupera in integralitate de la Viorel si Ioan Micula si de la grupul lor de societati ajutoare de stat ilegale in valoare de pana la 92 de milioane euro, in conformitate cu decizia Comisiei din 2015, informeaza un comunicat de presa al Executivului comunitar. Printr-o hotarare pronuntata de o instanta de arbitraj in decembrie 2013 (Micula/Romania) s-a constatat ca, prin retragerea, in 2005, a unei scheme de incurajare a investitiilor, cu patru ani inainte de expirarea sa prevazuta pentru 2009, Romania a incalcat un tratat bilateral de investitii incheiat intre Romania si Suedia. Romania a anulat schema de ajutoare ca parte a procesului de aderare la UE in vederea respectarii normelor europene privind ajutoarele de stat in legislatia sa nationala. Instanta de arbitraj a obligat Romania sa ii despagubeasca pe reclamanti, Viorel si Ioan Micula, doi investitori cu cetatenie suedeza, pentru ca acestia nu au beneficiat in intregime de schema. Cu toate acestea, in urma unei investigatii amanuntite, la 30 martie 2015, Comisia a adoptat o decizie in care concluziona ca suma platita de Romania drept despagubiri celor doi investitori si societatilor acestora incalca normele UE privind ajutoarele de stat si, in consecinta, obliga Romania sa recupereze despagubirile de la beneficiari. Integral: http://www.ziare.com
Liviu Avram: „Iohannis s-a lansat într-un joc politic extrem, extrem de riscant” Jurnalistul Liviu Avram spune că președintele Klaus Iohannis s-a lansat într-un joc politic „extrem de riscant”, lăsând CCR să ia o decizie în cazul sesizării făcute de premierul Dăncilă privind remanierea guvernamentală. Jurnalistul consideră însă că Iohannis are dreptate în a-i cere Vioricăi Dăncilă să motiveze în fața românilor de ce a ales să schimbe anumiți miniștri. …„Cred că este un pretext, pentru că domnul Dragnea s-a plâns în repetate rânduri că președintele nu vrea să negocieze cu el, îl zgârie cu unghiuța de un an și jumătate să aibă o discuție de negociere cu președintele, pe care președintele a refuzat-o. Problema care se pune e ce anume vrei să negociezi. Domnul Dragnea voia să negocieze cu președintele situația sa penală. O asemenea negociere este inacceptabilă pentru președinte. Situațiile penale se rezolvă în instanță. Retorica de azi a președintelui este doar forma de a-și exprima nemulțumirea pentru modul în care PSD încearcă să impună niște politici pe care nu le explică. Dăncilă nu a explicat națiunii de ce face remanierea. S-a discutat doar în partid și doamna Dăncilă confundă partidul cu statul. Foarte greșit! Dăncilă e premierul României, nu premierul PSD. Trebuie să explice de ce procedează la remaniere. Aici, președintele are dreptate. Dar s-a lansat într-un joc politic extrem, extrem de riscant, pentru că a lăsat decizia la latitudinea CCR. În ultimii doi ani, au fost 8 sau 9 sesizări la CCR pentru conflict juridic de natură constituțională între diverse instituții, în multe fiind implicat președintele. Din 8 asemenea sesizări, doar într-una singură CCR nu a dat dreptate coaliției PSD-ALDE, atunci când Tăriceanu a spus că e conflict ancheta parchetului în cazul Belina. Atunci, CCR a spus că pachetul poate ancheta emiterea unor hotărâri de guvern, dacă sunt fapte penale. În toate celelalte 7 sesizări, Curtea a dat dreptate PSD-ALDE, iar aceșt tip de judecată permite CCR să își încalce cel mai des propria jurisprudență, pentru că, în funcție de autorii sesizării, Curtea poate spune la fel de bine și un lucru, și contrariul.” Integral: https://www.digi24.ro
Dosarul Malaxa: Sapte persoane, condamnate definitiv. Declaratii detaliate despre Secureanu, care nu recunoaste acuzatiile Trei afaceristi si patru angajati de la Spitalul Clinic “Nicolae Malaxa” din Bucuresti care au recunoscut acuzatiile de coruptie in dosarul fostului director al unitatii medicale, Florin Secureanu, au fost condamnati definitiv in acest caz. Cele sapte persoane au primit sentinte cu suspendare si au achitat o parte din prejudiciu. Practic, Curtea de Apel Bucuresti a confirmat sentintele similare date de Tribunalul Bucuresti. Cea mai mare pedeapsa a primit-o Margareta Preda, director financiar-contabil la Malaxa, 3 ani de inchisoare cu suspendare. Alti trei angajati din unitatea medicala au primit peste 2 ani de inchisoare:- Stefan Lucian Nicolae, tehnician administrativ – 2 ani si 10 luni de inchisoare cu suspendare;- Traian Nica, specialist IT – 2 ani si 9 luni de inchisoare cu suspendare;- Paul Stoica, sef al Serviciului Tehnic – Administrativ – 2 ani si 6 luni de inchisoare cu suspendare….In acelasi timp, medicul Florin Secureanu, acuzat de delapidare si luare de mita, nu a recunoscut acuzatiile DNA. Dosarul acestuia se judeca la Tribunalul Bucuresti, iar urmatorul termen este pe 10 decembrie. Alti trei afaceristi implicati in acest caz, Mihai Mesner, Gabriel Deaconu si Cristian Ionita, neaga acuzatiile si sunt judecati in acest proces. Integral: http://www.ziare.com
Primarul Gabriela Firea vrea să dea încă 24,7 milioane lei către biserici, din care 10 milioane lei la Catedrala Mântuirii Neamului Primarul Gabriela Firea vrea să dea încă 24,7 milioane lei către biserici, din care 10 milioane lei la Catedrala Mântuirii Neamului, potrivit unui proiect de rectificare bugetară aflat pe site-ul Primăriei Capitalei. Astfel suma alocată către biserici de municipalitate ajunge în 2018 la 121 milioane lei, iar suma dată către Catedrala Mântuirii Neamului la 45 milioane lei. Banii sunt cuprinși în bugetul Administrației Monumentelor și Patrimoniului turistic și se iau de la statui. La ultima rectificare bugetară, de pe 22 noiembrie, Primăria Capitalei a mai dat 20 milioane de lei pentru biserici, potrivit unui proiect de hotărâre propus de primarul Gabriela Firea și aprobat de majoritatea PSD-ALDE din Consiliul General al Municipiului București. 10 milioane lei merg la Catedrala Mântuirii Neamului, iar 10 către alte biserici, fie pentru lucrări de restaurare, fie pentru construcții noi. Integral: https://www.hotnews.ro
TVR, către presă: Spuneți-ne sursa. Vrea să afle cum au ajuns în presă banii cheltuiți cu vedetele și prezentatorii Contactat de Paginademedia.ro, Ștefan Pană, reporter Libertatea, cel care a semnat seria de dezvăluiri din ziar, a declarat: „Așa cum jurnaliștii ar trebui să știe foarte bine, sursele nu se fac publice niciodată, iar dezvăluirile ziarului Libertatea vor continua.”Amintim că în ultimele săptămâni, ziarul Libertatea a publicat o serie de articole în care dezvăluia, printre altele, veniturile lui Ionuț Cristache, realizatorul Romania 9, care ar primi de la postul public un salariu de 26.377 lei (aproximativ 5.650 de euro). Ulterior și parlamentarul USR Iulian Bulai a făcut publice o serie de plăți ale TVR către invitații permanenți ai emisiunii Romania 9. Bulai a notat că realizatorul Ionuț Cristache ar fi primit în perioada ianuarie – octombrie – 2018 suma de 78.298 de euro, Ion Cristoiu (9.570 de euro), Marius Pieleanu (8.097 de euro), Radu Soviani (5.586 de euro), Mircea Dinescu (15.149 de euro) și Cristian Gheorghe (8.774 de euro). Cu câteva zile în urmă, tot Libertatea dezvăluia că TVR ar fi plătit un milion de euro pentru artiștii care au concertat pe scena din Brașov. Integral: https://www.paginademedia.ro
Va doresc un sfarsit de saptamana senin! @Desy
24 Raspunsuri la Revista Presei – 8 decembrie. Multi au uitat ca Statul este in slujba cetatenilor.
desy.demeter08/12/2018 at 12:46
“Unul dintre marii matematicieni ai lumii, singurul elev care a luat punctaj maxim la toate cele trei ediții consecutive ale Olimpiadei Internaționale la care a participat, a câștigat unul dintre premiile importante din domeniu în Statele Unite ale Americii. Este vorba despre Ciprian Manolescu, profesor la Universitatea din California, Los Angeles (UCLA), care va primi E.H. Moore Research Article Award 2019 pentru lucrarea sa publicată în Jurnalul Societății de Matematică Americană.”
https://www.g4media.ro/profesorul-roman-ciprian-manolescu-de-la-ucla-a-castigat-premiul-e-h-moore-al-societatii-americane-de-matematica.html
A A08/12/2018 at 13:54
Un raport interesant:
https://www.scribd.com/document/395206516/THE-COSTS-OF-CORRUPTION-ACROSS-THE-EU#from_embed
A A08/12/2018 at 14:04
THE IMPACT OF CORRUPTION ON SOCIAL POLICIES
This €38.6 billion annually lost to corruption in Romania is also
more than 187 times bigger than the entire annual budget for the unemployed
around €206 million).
almost 5 times the country’s healthcare budget (almost €7.9 billion) and
more than double the amount spent on the elderly (€13.8 billion).
This figure is over 21 times the size of the policing budget (€1.6 billion); or, over 86 times
the size of the budget for the fire service (€713 million).
It is an incredible 2,968 times the size of the housing budget (about €12 million), and
around 16 times the budget for family and children (€2.2 billion).
The money lost to corruption in Romania is around 20 times the sickness and disability
budget (almost €1.7 billion).
Romania spends €4.1 billion on education, which means the money lost to corruption is
almost 9 times more than that.
Indeed, the money lost to corruption is almost twice the size of total social expenditure (€19 billion).
Eugen Vasilescu08/12/2018 at 20:16
sper ca datele prezentate – adica 38.6 billions si as fi curios ce fel metodologie s-a aplicat – sunt aproximatii corecte si ca cifrele vor fi popularizate neincetat. Exista si efectul de demobilizare a populatiei productive care nu stiu daca a fost cuantificat.
Eugen Vasilescu08/12/2018 at 20:11
Ma bate un gand care sper ca nu are legatura cu realitatea. Ca el presidente a avut in plan sa emasculeze functia de presedinte pt a o face mai comfortabila pt el. Iar acum ca a ajuns la nivelul de efort si (ne)complexitate dorit a ales momentul sa se bata pe ceea ce a ramas.
Paganel09/12/2018 at 10:08
https://www.digi24.ro/stiri/externe/ue/cine-alimenteaza-furia-francezilor-descoperirile-unor-investigatii-de-securitate-cibernetica-1045618
„Sute de conturi de pe rețelele de socializare, care au legătură cu Rusia, au încercat să amplifice protestele de stradă ce zguduie Franța, relevă o analiză a unei companii de securitate cibernetică la care au avut acces jurnaliștii de la publicația „The Times”.
France’s ‘Yellow Vest’ Protesters Return to Champs-Elysees
Pe de altă parte, o altă analiză citată de Bloomberg observă că o temă majoră a tweet-urilor transmise în ultimele zile în Franța este că forțele de ordine ar fi pe punctul de a se revolta. Afirmația – ce nu pare să aibă acoperire în realitate – aduce aminte de alte campanii de dezinformare ce au avut în spate Kremlinul și care au încercat să semene neîncrederea în guvernele occidentale și să arate că democrațiile liberale sunt în declin.”
De parcă ar fi ceva nou? Doar că Vestul doarme, legănat de p(r)ost-modern(ist)a „political correctness”…
Sau, altfel zis, după Europa creștină urmează Europa cretină!…
zigzag09/12/2018 at 11:22
Hehe , cum ar spune #capdematura … i-a mancat si pe francezi sa aiba initiative diplomatice cu privire la mutatul “garsonierei” . Rusia si Bunii sai Prieteni abia asteptau sa amplifice anarhia in inima Europei .
Insa ei au noroc- servicile militare de informatii ale Frantei stiu cu ce se mananca treaba asta .
Paganel09/12/2018 at 13:01
Asta e dedi(că)cație pentru „elite”!…
desy.demeter09/12/2018 at 10:14
“…Eu inca nu m-as pronunta in legatura cu Franta pentru ca nu sunt convins ca inteleg ce se intampla, dar pe masura ce inteleg ma ingrozesc. Am si scris in Reporter Global ca speranta mea era ca Franta sa preia steagul de la Germania, dar ceea ce se intampla acolo darama Franta, il darama pe Macron.Si multi fac paralela cu ce s-a intamplat in 1968, insa atunci aveau sindicate, era ceva cat de cat organizat, inchegat. Acum e o anarhie totala. Nici nu stii clar ce vor cei care protesteaza, nu au lideri… E ceva foarte amorf, neconturat, dar cu atat mai grav. Si sesizez un element de contagiune. Ramane de vazut ce se intampla si e un subiect care trebuie urmarit, pentru ca poate sa dea Europa peste cap.Sunt semne ca tulburarile din Franta ar fi alimentate din exterior? Protestele au fost organizate mai ales pe Facebook, dar credeti ca au existat si manipulari? Nu cred. S-au mobilizat pe Facebook, dar Facebook-ul e doar “bricheta”, “benzina” e a lor, a francezilor. Si exact asa se spune in teoria despre razboaiele hibride: nu inventeaza altcineva vulnerabilitatile, doar le exploateaza. Este ceea ce spunea si seful MI6 in discursul lui. Dar in cazul Frantei eu nu cred ca e vorba despre un amestec de afara. E si slabiciunea guvernului de la Paris la mijloc. Ministrul de Interne a plecat cu cateva zile inainte sa inceapa nebunia, deci, probabil ca ceva au stiut. Dar Macron e tanar, nu are experienta anilor ’68….”
https://www.comisarul.ro/articol/incendiar!-iulian-fota-despre-discursul-sefului-m6_975679.html?fbclid=IwAR390zvPpMTpozdzOWckW83bM5sG02W4x7hOHtfFlTCLscmO20ernxFK8bY
Paganel09/12/2018 at 10:24
Între ce scrie Digi24 și ce spune domnul Fota e o legătură, articolele nu se exclud, ci se completează. Dacă cei din stradă nu au lideri și au comportament anarhist, probabil e din cauză că mulți dintre cei care protestează sunt tineri (sub 25-30 de ani) care s-au născut „gata plictisiți” și caută să-și „umple” timpul cu ceva „cool”!… Lipsa de educație, care să-i ancoreze în valori ca respectul celuilalt și a specificului lui, absența cunoașterii tradițiilor, a istoriei și culturii (naționale și internaționale), lipsa credinței, a bunului-simț, a caracterului și a moralității au dus la apariția unor mase debusolate, fără repere, fără orizont! Iar cum masele „creează” liderii, nici aceștia nu au viziune, orizont, repere!…
E doar o părere „la cald” și chiar eu sunt convins că nu e definitivă! Dar, în fond, putem discuta, așa (ne) lămurim împreună! 🙂
depemures09/12/2018 at 10:34
Un material pentru cristoa ,pentru puiul de gaina nascut viu ( cu barba ) la tvr 1 , si pentru restul ce se tin mari moderatori :
– explicati oamenilor mai detailat
“Cei 38,6 miliarde EURO pierduţi anual în România din cauza corupţiei reprezintă o cifră de peste 197 de ori mai mare decât întregul buget alocat şomerilor (în jur de 206 milioane EURO). Cifra respectivă este de aproximativ 5 ori mai mare decât întreg bugetul acordat sănătăţii (aproape 7,9 miliarde) şi peste dublul fondurilor cheltuite în favoarea persoanelor în vârstă (13,8 miliarde EURO). Cifra este de peste 21 de ori mai mare decât bugetul acordat locuinţelor (aprox. 12 miliarde EURO) şi aproape de 16 ori mai amre decât bugetul acordat familiei şi copiilor (2,2 miliarde EURO). România cheltuieşte anual 4,ş miliarde EURO pentru domeniul educaţiei, aceasta însemnând că banii pieduţi din cauza corupţiei sunt de 9 ori mai mult. Banii pierduţi din cauza corupţiei reprezintă o sumă daproximativ de 20 de ori mai mare decât bugetul alocat persoanelor bolnave şi cu dizabilităţi (aproximativ 1,7 miliarde EURO). Sumele pierdute din cauza corupţiei sunt aproximativ de două ori mai mari decât totalul celor alocate pentru cheltuieli sociale (aproximativ 19 miliarde EURO)”.
zigzag09/12/2018 at 11:18
Si un mesaj pentru ‘elite’- sa vada unde se duc banii , apoi sa aiba grija sa nu afle prostimea cat costa “buna prietenie” – implementata subtil in creierii romanilor .
Exista si o analiza facuta in SUA – cine au fost cei care au beneficiat de pe urma “privatizarilor ” de dupa 89 . Numarul de companii talharite si numarul de beneficiari . E vorba de cica 120 persoane , vom vedea si ce au in comun aceste persoane si care este media cetateniilor detinute de acesti idoli ai “elitelor” din Ro .
Paganel09/12/2018 at 13:12
„Alianța Vestului”, versus dezbinarea restului!…
https://www.europafm.ro/ave-alianta-vestului-a-devenit-oficiala-cu-timisoara-arad-oradea-si-cluj-napoca-in-componenta/
DP09/12/2018 at 14:21
ciudat e ca si astia baga Declaratia de la Alba Iulia la inaintare : “Nicolae Robu a declarat că la baza platformei AVE stă Declaraţia de la Alba Iulia.”
Si-au amintit toti de ea ….dupa un secol..
Paganel09/12/2018 at 13:16
Azi, de ziua luptei împotriva anti-corupției, pardon, împotriva corupției, a ieșit și ficusul!
https://www.hotnews.ro/stiri-esential-22856347-video-iohannis-coruptia-este-boala-care-macina-democratia-tine-captivi-milioane-oameni-saracie.htm
De la o vreme, sasul se mișcă atât de repede, încât devine greu de urmărit!… 🙂 Ce-o fi dat peste el?
DP09/12/2018 at 14:18
Strechea sau acceleratul…::))
Paganel09/12/2018 at 16:12
https://www.hotnews.ro/stiri-international-22856508-brexit-intampla-daca-parlamentul-britanic-respinge-acordul-divort-nou-referendum-printre-scenariile-posibile.htm
Va fi plebicist, la care briții vor zice, spășiți: „Forgive as, Europe! We love you!”…
Paganel09/12/2018 at 16:18
„Forgive us, Europe! We love you!”
zigzag09/12/2018 at 16:33
Merge si in prima varianta :))))
Vai de ” as ul” lor .Sau de Nigel(ul ) lor :))))
zigzag09/12/2018 at 19:36
” Acordul de la Paris nu functioneaza prea bine pentru Paris. Proteste si revolte in toata Franta. Oamenii nu vor sa plateasca sume mari de bani, de multe ori catre tari din lumea a treia (care sunt guvernate indoielnic), pentru a proteja probabil mediul”, afirma liderul american intr-un mesaj postat pe Twitter.
“Poate ca este timpul sa incheiem cu acordul ridicol si extrem de scump de la Paris si sa dam banii inapoi oamenilor, reducand impozitele”, a adaugat liderul de la Casa Alba.”
Halatul , halatul .. cat e halatul ? :))
zigzag09/12/2018 at 19:41
Dupa ani si ani de “know how ” … unul din ‘succesurile” israelitilor rusofoni si acolitilor lor din Ro :
“România este depopulată pe zi ce trece, începem să ne confruntăm cu accentuarea crizei de forță de muncă, iar perspectivele se conturează a fi dramatice. HotNews.ro a discutat cu profesorul Vasile Ghețău, directorul Centrului de Cercetări Demografice al Academiei Române și profesor asociat la Facultatea de Sociologie a Universității București. Am discutat despre declinul și depopularea și mecanismele din spatele acestora, precum și despre căile care ar putea duce la schimbarea situației.
Incertitudinea asupra viitorului țării alimentează propensiunea spre emigrare și datele arată că jumătate din populația tânără intenționează să emigreze în următorii cinci ani ”
zigzag09/12/2018 at 21:36
La televiziunea de stat , latrina 3 – invitat special .. dupa interviurile cu bibi penalu’ – mult iubit de romanasi , dupa interviul cu medicul personal ( consiglier al doamnei #capdematura ) al aceluiasi bibi cercetatul penal a venit randul .. https://www.hotnews.ro/stiri-esential-22857106-sebastian-ghita-reclamat-laura-codruta-kovesi-sectia-anchetare-magistratilor.htm , urmaritului international sebi ghita .
Ce companie selecta are acest domn , zis si bibi . :))))
Fortza Black Cube , cinste “elitelor” !
Intamplator09/12/2018 at 23:14
ce mai zice dl Trump -președintele celei mai puternice tari de pe pământ despre un fost “angajat”al sau,Rex Tillerson?
Pai zice ca e “un puturos” și “prost ca noaptea”
Concluzia logica ….dl Trump nu prea știe sa și evalueze viitorii “angajați”….noroc ca îl are pe ginere….care vorbește “confidențialitate”cu prietenul lui saudit MbS …după asasinarea lui Khassoghi
se pare ca a știut putin pe cine “sa sprijine”
l'étranger10/12/2018 at 00:00
Tocmai am vazut o analiza foarte buna a fenomenului “gilets jaunes” in LeMonde semnata de istoricul Pierre Rosanvallon (Un nouvel âge du social). Fiindca articolul e cu plata, il puteti citi descarcandu-l de aici:
https://we.tl/t-5lC4YiG0SO (sper sa mi se permita linkul)
Nu sunt de acord cu tot ce spune Rosanvallon, insa in linii mari surprinde bine problemele Frantei din acest moment.
« Revista Presei – 10 decembrie. 10 august – sa ne amintim de “firele de praf”!
Revista Presei – 7 decembrie. Ploua cu niste contestatii in anulare. »

References: CCR 
 CCR 
 CCR 
 CCR 
 articolul 1
 CCR 
 CCR 
 CCR 
 CCR 
 CCR